**Natječaj za pomoćnika u nastavi šk. god. 2018./2019.**

Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14 i 7/17 ) i sukladno uvjetima projekta Zajedno do znanja uz više elana II“ u okviru Poziva za dodjelu bespovratnih sredstava UP.03.2.1.03 “Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III” koji se financira sredstvima Europskog socijalnog fonda u okviru Operativnog programa “Učinkoviti ljudski potencijali” 2014-2020, Osnovna škola Primošten objavljuje Natječaj za popunjavanje radnog mjesta, - pomoćnik/ca u nastavi, 1 izvršitelj na određeno, nepuno radno vrijeme, 20 sati tjedno, za vrijeme trajanja šk. god. 2018./2019.

Uvjeti za zasnivanje radnog odnosa su:

* srednjoškolsko obrazovanje
* da protiv kandidata nije pokrenut kazneni postupak

Prijavi je potrebno priložiti:

* zamolbu s osobnim podatcima (u kojoj mora biti navedena adresa i broj telefona),
* životopis,
* presliku osobne iskaznice,
* dokaz o stručnoj spremi (preslika diplome odnosno svjedožbe),
* presliku potvrde o završenoj edukaciji za osposobljavanje pomoćnika u nastavi za učenike s teškoćama u razvoju (ukoliko je završena)
* potvrdu da protiv kandidata nije pokrenut kazneni postupak (ne stariju od 6 mjeseci)

Kandidat koji ostvaruje pravo prednosti pri zapošljavanju prema posebnim propisima dužan je u prijavi za natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta, te sve dokaze potrebne za ostvarivanje prava prednosti u skladu s posebnim propisima kojima isto pravo ostvaruje.

Kandidat koji se poziva na pravo prednosti pri zapošljavanju u skladu s čl. 102. Zakona o hrvatskim braniteljima iz Domovinskog rata i članovima njihovih obitelji uz prijavu na oglas dužan je, osim dokaza o ispunjavanju traženih uvjeta, priložiti i dokaze propisane čl. 103. st. 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web stranici Ministarstva hrvatskih branitelja: <https://branitelji.gov.hr/zaposljavanje-843/843>

Prijave s dokazima o ispunjavanju uvjeta dostavljaju se u roku od 8 (osam) dana od dana objave, poštom ili osobno na adresu:
**Osnovna škola Primošten, Adresa: Splitska 14, 22202 Primošten.**

Nepotpune i nepravovremene prijave neće se razmatrati.

Prije donošenja odluke o izboru može se organizirati prethodni razgovor s prijavljenim kandidatima o čemu će kandidati biti telefonski obaviješteni.

Prednost imaju kandidati koji su završili studije na edukacijsko-rehabilitacijskim fakultetima, odnosno studije koji im omogućuju rad u osnovnim školama, posebice oni kandidati koji imaju iskustva u radu s djecom koja su ciljna skupina Poziva (učenici s teškoćama u razvoju). Natjecati se mogu kandidati oba spola, sukladno članku 13. Zakona o ravnopravnosti spolova.

Nije potrebno dostavljati originalne dokumente, jer natječajna dokumentacija se ne vraća.

Primošten, 2. 8. 2018.